લોકોને ઉપદેશ આપવા ઇસુ કઇ કઇ જગ્યાએ ગયા? જ્યાં પણ લોકો મળતા ત્યાં તે ગયા. ભલેને તેઓ દૂર દૂરના ગામમાં હોય. બજારમાં હોય કે પછી ઘરે હોય. ઇસુએ એમ ન વિચાર્યું કે લોકો મારી પાસે આવે. ના, પણ તે સામે ચાલીને તેઓ પાસે ગયા. (માર્ક ૬ઃ૫૬, લૂક ૧૯ઃ૫, ૬) પ્રચાર કરવા અને લોકોને શીખવવા ઇસુએ કેમ આટલી બધી મહેનત કરી? પોતાના પિતા યહોવાની ઇચ્છા પૂરી કરવા. (યોહાન ૮ઃ૨૮, ૨૯) પ્રચાર કરવાનું એક બીજું કારણ પણ હતું. ધર્મગુરુઓએ લોકોને ઇશ્વરનું સત્ય જણાવ્યું ન હતું. જીવનનો ખરો માર્ગ બતાવ્યો ન હતો. તેઓ બિચારી દુઃખી હતા. લાચાર હતા. એ જોઇને ઇસુનું કાળજું કપાઇ જતું હતું. (માથ્થી ૯ઃ૩૫, ૩૬) ઇસુ જાણતા હતા કે લોકો ઇશ્વરના રાજ વિશે સાંભળશે ત્યારે જ તેઓને દિલાસો મળશે.)